cyanic-selkie/wikianc huggingface dataset:
Picafollas ibérico
Distribución e hábitat
A área de cría desta especie encóntrase na península Ibérica e o norte de África. A poboación europea estímase entre 360 000 e 530 000 parellas reprodutoras, o que supón o noventa por cento da poboación mundial. O país coa principal poboación reprodutora é España, onde aniñan entre 340 000 e 400 000 parellas reprodutoras.
Array of Low Energy X-ray Imaging Sensors
Array of Low Energy X-ray Imaging Sensors, tamén coñecido polo seu acrónimo ALEXIS, é un observatorio espacial en raios X lanzado o 25 de abril de 1993 mediante un foguete Pegasus desde a base Edwards da Forza Aérea.
Eu son
Eu son (en inglés, I Am That) é a obra máis coñecida de Nisargadatta Maharaj, e é considerado por numerosos guías espirituais contemporáneos coma un dos libros máis importantes nestes eidos e referencia ineludible para o estudo do moderno Advaita Vedanta.
Elaboración
As conversas que dan corpo ao libro foron gravadas, transcritas e traducidas por Maurice Frydman que actuaba decote coma intérprete entre Nisargadatta e os seus interlocutores, pois Maharaj so falaba a súa lingua natal, o marathi. No tocante aos os motivos que levaron á esta publicación o propio Nisargadatta explicaba: "Ao meu nivel, ignoraba o valor do meu coñecemento da realidade, pero Maurice Frydman, que xa convivira con sabios como Ramana Maharshi, Krishnamurti e outro máis, podía comparar e valorar os meus coñecementos. Para el había no que eu dicía un factor común co que xa oira. Por iso é polo que dixo: "Todo o que se di aquí a un visitante pérdese de inmediato, a pesar de que podería axudar moito aos que buscan a verdade. Gustaríame traducir e publicar as súas palabras para que os demais puidesen coñecelo". E entón escribiu o I Am That". .
Á par coa edición inglesa publicouse unha edición en marathi revisada polo propio Nisargadatta.
Augustin Louis Cauchy
Obra
En 1814 publicou a memoria da integral definida que chegou a ser a base da teoría das funciónss complexas. Grazas a Cauchy, o cálculo infinitesimal adquire bases sólidas.
Cafeína
Efectos
O consumo en cantidades moi grandes pode provocar unha intoxicación. Os seus síntomas son insomnio, nerviosismo, excitación, cara vermella, aumento da diurese e problemas gastrointestinais.
O sexto sentido
Sinopse
É unha película que conta a ficticia historia dun illado e preocupado neno (Haley Joel Osment), quen di que ve xente morta, e un psicólogo infantil (Bruce Willis) que trata de axudalo.
Metilxantina
A cafeína é a 1,3,7- trimeltilxantina; a teofilina, a 1,3- dimetilxantina; e a teobromina, a 3,7-dimetilxantina. As metilxantinas teñen escasa solubilidade, que se intensifica pola formación de complexos (1:1) con diversos compostos.
Passer
Características
Durante a época de cría forman parellas que incuban de forma conxunta unha posta de até 8 ovos durante unhas dúas semanas. Tamén se ocupan ambos os pais de criar aos polos durante un período de 14 a 24 días, normalmente até que as crías aprenden a voar.
Anatom
Xeografía
Hai un aeroporto, non na illa principal en si, senón na pequena illa de Inyeug ao sur, (correctamente, INEC), a través da aldea principal, que ten dous voos semanais a Port Vila e Tanna.
Poboación
Anatom ten actualmente unha poboación estimada de 1250 (oficial 915). Antes da chegada dos europeos en 1793 crese que tiña unha poboación de máis de 12.000 habitantes. As enfermidades, os secuestros e enganos para traballar nas plantacións foron os principais factores no despoboamento, menos de 200 habitantes en 1930. A illa está rodeada de arrecifes de coral e de praias. O idioma principal de Anatom chámase Aneityumese ou Anejom.
Agromao, Rubiáns, Vilagarcía de Arousa
Agromao é un lugar da parroquia de Rubiáns no concello pontevedrés de Vilagarcía de Arousa, na comarca do Salnés. Tiña 18 habitantes no ano 2016 segundo datos do IGE, dos que 7 eran mulleres e 11 homes, o que representa un aumento respecto ó ano 2010, cando tiña 15 veciños, pero un descenso respecto a 2005, cando eran 19.
Abhidhamma Pitaka
O Abhidhamma Pitaka é o terceiro pitaka (ou cesto) do Tipitaka, o canon do budismo theravada, contén comentarios aos outros dous pitakas, consiste de sete leccións, escritas orixinalmente en pali entre o 400 e o 250 a.C.: Outras escolas budistas tamén aceptan o Abhidhamma, pero danlle unha maior importancia aos sutras.
Anfetamina
Potencial de dependencia
A tolerancia é moi alta e desenvólvese con excepcional rapidez. Iniciando con doses terapéuticas de 10 a 30 mg, logo de tres ou catro semanas os usuarios regulares poden necesitar ata 500 mg para experimentar os mesmos efectos; cantidade que afecta gravemente a persoas sen hábito. Aínda que non causa dependencia física en sentido estrito, o potencial de dependencia psicolóxica é bastante elevado.
Célula de Sertoli
Funcións
A súa principal misión é a nutrición das células espermáticas en desenvolvemento que están experimentando a espermatoxénese. Durante a fase de maduración da espermioxénese, as células de Sertoli actúan tamén como fagocitos consumindo as porcións citoplasmáticas residuais innecesarias dos espermatozoides en maduración. O desprazamento das células xerminais desde a base ao lume dos túbulos seminíferos ten lugar grazas a cambios conformacionais das marxes laterais das células de Sertoli. As células de Sertoli únense ás espermatogonias por medio de N-cadherinas.
Barreira hematotesticular
A barreira hematotesticular está formada por unións herméticas de células de Sertoli que illan inmunoloxicamente os compartimentos nos que ten lugar a espermatoxénese. Esta barreira é dinámica, xa que se remodela, e permite a migración de espermatocitos desde a zona basal á adluminal, e non pode ser atravesada por células pertencentes ao sistema inmunitario como os linfocitos. Os complexos de unión que forman parte desta barreira empezan a aparecer na puberdade, cando as células de Sertoli deixaron de se dividir e comezaron a actividade meiótica, o que inclúe a aparición dos antíxenos específicos de células meióticas e haploides que o sistema inmunitario pode recoñecer, polo que cómpre o seu illamento. O túbulo queda dividido en dous compartimentos: un basal coas espermatogonias e espermatocitos preleptoteno (de leptoteno, fase da meiose) e outro adluminal coas células xerminais postmeióticas. Como a barreira é dinámica, as células xerminais poden migrar. Ademais estas van depender unicamente das células de Sertoli para a súa nutrición, debido ao seu illamento.
Orixe
Unha vez completamente diferenciadas, as células de Sertoli xa non poden proliferar. Por tanto, cando empeza a espermatoxénese non se poden formar máis células de Sertoli.
Historia
As células de Sertoli reciben ese nome polo seu descubridor o fisiólogo italiano Enrico Sertoli, que as describiu en 1865 cando estaba estudando medicina na Universidade de Pavía, Italia.
Naledi Pandor
Primeiros anos, educación e familia
Asistiu á Universidade de Botsuana, e obtivo unha mestría en educación na Universidade de Londres e outra en lingüística na Universidade de Stellenbosch. En 2019 obtivo un doutoramento en educación da Universidade de Pretoria.
Kosrae
Xeografía
O Aeroporto Internacional de Kosrae (Código IATA KSA) atópase nunha illa artificial no arrecife a uns 150 metros da costa e está conectada á illa principal por unha ponte nova que se abriu para o público en xaneiro de 2016. Está servido por United Air Lines (anteriormente Micronesia Continental) voos "Island Hopper" 737-800 (dúas veces por semana en cada sentido) entre Hawai e Guam, con escala noutros destinos da FSM (Pohnpei e Chuuk) e as illas Marshall no camiño. Nauru Airlines tamén a conectan semanalmente coa súa frota de avións 737-300 con Brisbane, en Australia e Nadi en Fidxi.
Alimentos
Hoxe en día a alimentación da maioría das familias consiste en arroz importado, carnes en conserva e peixe, combinando o peixe con tubérculos frescos da zona. Ata hoxe en día, a fahfah e o porco considéranse alimentos principalmente de festa. Pénsase que os xaponeses introduciron limoneiros na illa, que agora dan froitos durante case todo o ano e considéranse de alta calidade. Tamén abunda unha variedade de mandarinas, que son de cor verde cando están maduras, e son famosas e buscadas en todas as illas dos arredores. As mazás de montaña, unha froita tropical da árbore sen relación coas mazás (Malus), cultívanse en moitas partes de Kosrae así como deliciosas fresas, papaias e ananás. Hai moitas variedades de plátanos que son algúns dos de mellor sabor que se poden atopar en calquera lugar, algúns deben ser cociñados antes de comer e outros se poden comer crus. Algúns agricultores locais cultivan e exportan ás Illas Marshall gran variedade de verduras como cogombros, col chinesa, leituga, berenxena, cabaza, melón e sandía.
Corneda, O Irixo
Patrimonio
No lugar de Coucieiro hai unha ermida adicada a Santo Amaro.
Niza
Niza francesa
Despois de que o Tratado de Turín asinárase en 1860 entre o rei sardo e Napoleón III como consecuencia do Acordo de Plombières, o condado cedeuse de novo e definitivamente a Francia como recompensa territorial pola axuda francesa na Segunda Guerra de Independencia italiana contra Austria, e que viu a Lombardía unida con [Piemonte-Sardeña]]. A cesión ratificouse mediante un referendum rexional: máis de 25.000 electores dun total de 30.700 estaban a favor da adhesión a Francia. Este evento provocou o éxodo de Niza, que foi a emigración dunha cuarta parte dos italianos de Niza a Italia. Savoia tamén pasou á coroa francesa por medios similares. Giuseppe Garibaldi, nacido en Niza, opúxose á cesión a Francia, argumentando que a votación manipulouse polos franceses. Moitos italianos de Nizza trasladáronse entón ás cidades ligures de Ventimiglia, Bordighera e Ospedaletti, dando lugar a unha rama local do movemento dos Irredentistas italianos que consideraron a reconquista de Niza como un dos seus obxectivos nacionalistas.
La Rambla
Situación e peculiaridades
O paseo de La Rambla desemboca no porto antigo (Plaça Portal de la Pau), onde se sitúa a soada estatua de Cristovo Colón, desde alí unha ampla pasarela de paseo á que se denomina Rambla de Mar leva ata a zona do Maremàgnum. Polo extremo de montaña e desde a Plaça de Catalunya, a traxectoria ascendente que segue o paseo polo Eixample ata atoparse coa Avenida Diagonal recibe o nome de Rambla de Catalunya, considerada un paseo independente do que transcorre por Ciutat Vella.
Dadín, O Irixo
San Pedro de Dadín é unha parroquia do concello do Irixo na comarca do Carballiño, na provincia de Ourense. Segundo o IGE en 2011 tiña 114 habitantes, deles 52 eran homes e 62 eran mulleres, o que supón unha diminución en relación ao ano 1999 cando tiña 152 habitantes.
Patrimonio
En Pena da Sela hai unha ermida do século XVI, na que se celebra unha romaría. Ten capela maior, sancristía a man dereita e nave con tribuna sostida por dúas columnas de pedra. A capela maior, á que se accede por arco de medio punto, está cuberta por artesoado de madeira, a nave á súa vez por madeira a dúas augas. Na fachada hai unha inscrición nun fornelo cunha imaxe da Virxe. O retablo maior é neoclásico, de finais do século XVIII, coa imaxe da patroa. Preto da ermida hai un cruceiro do século XX, e nas proximidades hai un peto de ánimas.
Roda
miniatura|Roda de carro Unha roda é un utensilio cilíndrico, xeralmente empregado por parellas ou cantidades maiores, que permite unha mellora no transporte, facéndoo máis lixeiro, cómodo e con menores necesidades enerxéticas. Na actualidade, unha boa parte delas están feitas de caucho, que serve para que sexa máis lixeiro o rozamento contra a vía (calzada).
Etimoloxía
miniatura|Pintura dunha roda, século XV O vocábulo roda provén do latín rota, que procede do protoindoeuropeo rotā-, derivado de ret- que significa "para rodar, xirar". Os estudosos suxiren que a palabra roda ten a súa orixe nas linguas dos pobos orientais máis antigos e que posteriormente pasaron ao grego e ao latín coa migración dos pobos protoindoeuropeos dende Asia cara a Europa.
Historia
O lugar e o tempo da "invención" da roda non está claro, xa que as pistas máis antigas non garanten a existencia de transporte real con rodas, ou están datados con demasiada amplitude. A invención da roda acreditouse aos elamitas porque as súas esculturas son as primeiras en que aparecen. A invención do disco sólido de madeira tivo lugar a finais do neolítico, e pode verse en relación con outros avances tecnolóxicos que deron lugar á idade de bronce. Isto implica o paso de varios milenios sen rodas antes da invención da agricultura e a olería durante o neolítico acerámico.
Transporte
No transporte de obxectos, o obxectivo da roda é diminuír a fricción total de arrastre dun obxecto entre dous ou máis puntos nunha superficie. O obxecto que é transportado, colocado no seu eixe, precisa de arrastrarse por unha distancia menor que a distancia percorrida polo bordo da roda en contacto coa superficie, porque o eixe sempre reduce a transmisión da distancia percorrida polo bordo da roda.
Apocalypse Now
Sinopse
O Capitán Willard é un oficial dos servizos de intelixencia do exército estadounidense ó que lle encomendan a perigosa misión de eliminar a Kurtz, un coronel renegado que se volveu tolo no medio da Guerra de Vietnam. No corazón da selva, nun campamento inzado de cabezas cortadas e cadáveres putrefactos, a enorme e enigmática figura de Kurtz reina como un deus despótico sobre os membros da tribo Montagnard.
Mark Knopfler
Dire Straits (1977–1995)
Con Love Over Gold aínda nas listaxes clasificatorias de discos, a banda lanzou un EP de catro cancións titulado ExtendedancEPlay a comezos de 1983. Incluíndo o exitoso sinxelo "Twisting by the Pool", esta foi a primeira produción da banda que contou co novo batería Terry Williams, quen anteriormente fixera parte de Rockpile e de Man e que substituíu a Pick Withers en novembro de 1982. A seguir tivo lugar a xira de oito meses Love over Gold Tour, a cal rematou con dous concertos coas entradas agotadas no Hammersmith Odeon londiniense os días 22 e 23 de xullo de 1983. En marzo de 1984 foi lanzado o duplo álbum Alchemy Live, o cal recolle as gravacións destas dúas actuacións finais. Tamén foi publicado en VHS e chegou ao número tres na UK Albums Chart, alén de ser reeditado en formato DVD e Blu-Ray no 2010.
A continuación de Brothers in Arms foi finalmente lanzada en setembro de 1991. On Every Street non foi nin remotamente tan popular como o seu predecesor e foi obxecto de críticas dispares, considerado para algúns críticos como un regreso decepcionante tras un parón de seis anos. Con todo, o álbum vendeuse ben e chegou ao número 1 no Reino Unido. O batería de sesión Chris Whitten uniuse a Dire Straits para se embarcaren nunha extenuante xira mundial de 300 concertos e máis de 7 millóns de entradas vendidas. Esta sería a última xira de Dire Straits; non foi tan ben recibida como a anterior Brothers in Arms e, para entón, Mark Knopfler xa tivera abondo con eventos tan grandes. O representante Ed Bicknell foi citado dicindo que «A última xira foi pura miseria. Calquera que fora o zeitgeist do cal faciamos parte xa pasara». John Illsley estaba de acordo, dicindo que «As relacións persoais estaban en perigo e puxo unha presión incríbel sobre todos, emocional e fisicamente. Acabou por nos cambiar». Isto levou a banda á ruína, ocasionando a disolución final do grupo en 1995.
En 2018, a banda foi aceptada no Rock and Roll Hall of Fame. Knopfler non acudiu á cerimonia, aínda que si o fixeron John Illsley, Guy Fletcher e Alan Clark para dar o discurso de aceptación en nome da banda. En novembro de 2021 John Illsley publicou a súa autobiografía My Life in Dire Straits, na cal confirma que Knopfler non ten intención de reformar Dire Straits. Por esa época Knopfler aparece na canción de Cliff Richard "Ps Please", incluída no seú álbum Music... The Air That I Breathe, lanzado en 2020.
BBC One
miniatura miniatura|Mira de axuste da BBC, 1937 BBC One é a máis antiga estación de televisión do Reino Unido e do mundo. É a principal canle da BBC, e comezou a emitir como BBC Television Service o 2 de novembro de 1936, aínda que a BBC emitira experimentalmente en gran variedade de formatos dende que o 30 de setembro de 1929 Baird Televisión emitise utilizando os medios da BBC. O 1 de setembro de 1939 as emisións foron interrompidas ata que de novo o 7 de xuño de 1946 volveu transmitir. A estación tivo o monopolio das transmisións de televisión no Reino Unido ata a aparición da ITV en 1955. En 1964 coa aparición de BBC Two pasou a se denominar BBC One.
Inicios de BBC Television
A BBC comezaría a desenvolver transmisións cos seus propios medios a partir do 22 de agosto de 1932, creando para iso un novo estudio na capital e novas infraestruturas como o sistema de emisión electrónica. As emisións regulares de BBC inauguráronse oficialmente, desde a banda VHF, o 2 de novembro de 1936, con discursos do Postmaster General (Director Xeral de Correos), do presidente da BBC e do presidente do Consello Asesor da Televisión, o barón Selsdon. A cadea adoptou en 1937 o sistema Marconi de 405 liñas, o cal mostrouse superior ao de Baird en canto a calidade de imaxe. Nun principio, o radio de emisións era de 40 quilómetros ao redor do transmisor situado en Alexandra Palace, pero aos poucos o sinal foi en aumento.
Desenvolvemento da televisión no Reino Unido
BBC retomou os servizos de televisión o 7 de xuño de 1946, coa aparición dunha das presentadoras da cadea durante os anos 30, Jasmine Bligh. A Corporación apresurouse en desenvolver o sistema de televisión a través de todo o país, aumentando a cobertura a Birmingham en 1949 coa apertura dun transmisor. A comezos dos anos 50 a cobertura da canle era total en todo o país. A sede da canle de televisión foi Alexandra Palace ata que a cadea mudouse aos estudios de Lime Grove nos 50, e ao BBC Television Centre en 1960, sitio no que permanece desde entón ata 2012, cando, tras desprenderse das instalacións, desprázanse á Broadcasting House no centro de Londres.
Aparición de cadeas privadas e competencia
BBC Television mantivo o monopolio das emisións de televisión ata 1955, ano en que aparece a Independent Television (ITV) en virtude dunha Lei Audiovisual que pretendía desenvolver o servizo de TV a través da competencia. Isto obrigou á BBC a cambiar a súa estratexia, identidade e prioridades, obrigándoa a competir para evitar unha perda de audiencia. Así comezou a implantar programación popular con series, concursos e producións nacionais.
Coa aparición de BBC2, esta cadea pasa a chamarse BBC1 e consolida a súa oferta de programación xeral, relegando á segunda canle unha programación de carácter máis cultural e arriscada. A cadea pasou a emitir no sistema de 625 Liñas do UHF en 1969 e comezou a emitir programación en cor, cesando as emisións en 405 liñas nos anos 80. Ademais ampliou o seu horario de emisións.
Programación
A oferta da cadea é de contidos xerais, pero debe manter uns valores de servizo público, dentro do estipulado pola Corporación. Destaca na produción de programas informativos (2.500 horas anuais), documentais e entretemento. Dentro dos seus programas informativos BBC News inclúe BBC Breakfast, os informativos das 13:00, 18:00 e as 22:00 (o informativo máis visto no Reino Unido), así como a retransmisión meteorolóxica, programas de política e acontecementos especiais ou de última hora. Os seus informativos conectan simultaneamente coa canle de BBC News desde 1997.
Vivian Maier
Legado
No curso 2014-2015 estableceuse na Escola de Arte do Instituto de Chicago a Fondo para Bolsas Vivian Maier Scholarship para proporcionar oportunidades a alumnas con necesidades financeiras. A bolsa obtívose mediante doazóns de Maloof, Siskel e Howard Greenberg, propietario da Howard Greenberg Gallery que exhibe e vende a súa obra. Maloof empregou os cartos que recibiu das vendas das fotografías e do seu filme Finding Vivian Maier para axudar a crear a bolsa coa intención de que fose permanente e anual. Sen proceso de solicitudes, o diñeiro é outorgado a estudantes sen basearse no grao, ano ou medio no que traballan, permitindo liberdade artística ás receptoras, das que non se publicou o nome.
IES Monte Carrasco
O IES Monte Carrasco é un instituto público de ensino secundario obrigatorio situado na localidade pontevedresa de Cangas.
Historia
Foi creado no ano 1987 como colexio de educación primaria, e como desdobramento do colexio de ensino infantil e primario de San Roque, situado na mesma parroquia de Darbo. No ano 1998 transfórmase en instituto coa entrada en funcionamento da nova rede de centros contemplada na LOXSE e é ampliado. A partir dese momento terá como único centro adscrito o citado CPEIP de San Roque. Conta con oito unidades de ensino secundario obrigatorio en liña 2 con capacidade para 240 alumnos e alumnas. A súa oferta educativa conta con medidas de atención á diversidade (seccións bilingües, agrupamentos específicos, desdobres en materias instrumentais, programas de diversificación curricular e programas de cualificación profesional inicial), e a participación en plans de mellora da calidade. No curso 2010-2011 foi seleccionado para o desenvolvemento do Proxecto Abalar na nosa comunidade; conta con catro aulas de 1º e 2º ESO equipadas para a inclusión das novas tecnoloxías na práctica educativa e catro Aulas dixitais en 3º e 4º ESO. No curso 2015-2016 implanta a materia LOMCE de libre configuración "Información e Tratamento da Información" para os cursos de 1º e 2º de ESO. Dende o curso 2017-2018 participa no Proxecto Edixgal coa implantación do libro dixital. O seu lema: "Atención personalizada á diversidade".
Robot (baile)
O robot é unha técnica de danza, a miúdo confundida co popping, que tenta imitar dun robot ou manequín. O robot gañou fama despois de que Michael Jackson o usase na interpretación de "Dancing Machine" cos seus irmáns, e despois foi o usou na súa carreira en solitario en cancións como "Billie Jean".
Ourizo
Ourizo ou orizo pode referirse a:
Aeroporto de Varna
Historia
Dende o 15 de outubro de 2011 ata o 28 de febreiro de 2012 o aeroporto estivo pechado debido á reconstrución da súa pista de aterraxe. Todos os voos transladáronse ao aeroporto de Burgas. No ano 2013 inaugurouse unha nova terminal de pasaxeiros, pechándose a antiga.
Harry Potter e a pedra filosofal
Sinopse
O libro comeza o 2 de novembro de 1981, cando Albus Dumbledore, Minerva McGonagall e Rubeus Hagrid chegan a Privet Drive para deixar un neno, chamado Harry Potter, cos seus tíos, Vernon e Petunia Dursley. Mencionan que o meigo escuro, O-Que-Non-Debe-Amentarse, o máis poderoso de tódolos tempos, por fin foi derrotado, pero que levou dúas vítimas: James e Lily Potter, pais de Harry. Din que tamén quixo matar a Harry, pero por algún estraño motivo, sobreviviu e desapareceu quedándolle ao cativo tan só un sinal: unha cicatriz na fronte. Mentres Harry medra xunta aos seus tíos muggles (persoas non-máxicas), estes nunca lle din que é meigo, nin que os seus pais tamén o eran. Pola contra, cóntanlle que os seus pais morreron nun accidente de tráfico, e durante anos tratan a Harry coma se fose un vasalo.
Despois de que Ron criticase a competencia ostentosa de Hermione ao realizar meigallos, esta vai chorar ao baño de mozas. O profesor Quirrell informa de que hai un trol nos calabozos. Mentres todos evacúan o edificio, Harry e Ron van avisar a Hermione e atópana nun recuncho acurralada no baño. Harry intenta increpalo coa variña e Ron golpéao coa súa e usa o meigallo de levitación que Hermione usara en clase. Cando chega un grupo de profesores, Hermione asume a culpa de todo e faise amiga dos dous rapaces.
Despois diso, os tres amigos visitan a Hagrid e descobren que está criando un dragón bebé, algo en contra da lei máxica, así que o arranxa sacándoo de contrabando á medianoite. Draco chega querendo cachalos e Neville vainos avisar das intencións de Malfoy. Malia que o dragón traba a Ron e ten que acudir á enfermería, Harry e Hermione manteñen o dragón a salvo. Porén, píllanos e Harry perde a súa Capa de Invisibilidade. Como parte do seu castigo, Harry, Hermione, Draco e Neville son obrigados a axudar a Hagrid no rescate dun unicornio malferido na Fraga Prohibida. Sepáranse en dous grupos e Harry e mais Draco atopan un unicornio morto, rodeado do seu sangue. Unha figura encapuchada arrástrase ata o cadáver e bebe o sangue, á vez que Draco berra e foxe. A figura móvese ata Harry, golpeado cunha intensa dor na cicatriz. Cando Harry recobra a conciencia a figura xa se fora e un centauro, Firenze, ofrécese a levalo de volta á escola. O centauro cóntalle a Harry que beber o sangue dun unicornio salva a vida dunha persoa ferida mortalmente, pero o deixa apenas vivo. Firenze suxire que Voldemort bebera o sangue do unicornio para gañar a forza suficiente e realizar o elixir da vida a partir da pedra filosofal, e lograr recobrar a súa saúde bebendo este elixir. Á súa volta, Harry descobre que alguén deslizou a Capa de Invisibilidade baixo as sabas da súa cama.
Boeing 707
Motores
Os motores JT3D-3B son facilmente identificables polas longas portas grises de entrada de aire secundario na cuberta do morro. Estas portas están totalmente abertas durante a engalaxe para proporcionar aire adicional. As portas péchanse automaticamente co aumento da velocidade.
Historial operacional
A medida que os anos 60 chegaban ao seu fin, o crecemento exponencial das viaxes aéreas levou ao 707 a ser vítima do seu propio éxito. O 707 era agora demasiado pequeno para encargarse do crecente número de pasaxeiros nas rutas para as que foi deseñado. O alongamento da fuselaxe non era unha opción viable debido a que instalación de motores máis potentes necesitaría un tren de aterraxe máis grande, o que non era posible debido á limitada altura do avión con respecto ao chan na engalaxe. A resposta de Boeing ao problema foi o primeiro aviónde pasaxeiros de fuselaxe ancha, o Boeing 747. A tecnoloxía dos motores da primeira xeración do 707 tamén se volvera obsoleta rapidamente en áreas como o ruído e o consumo, espacialmente tras a crise do petróleo de 1973. miniatura|240x240px|A aeroliña iraniana Saha Airlines foi o derradeiro operador comercial do 707 En 1982, durante a guerra das Malvinas, a Forza Aérea Arxentina usou 707 para rastrear a forza operativa que se aproximaba. Foron interceptados e escoltados por Sea Harriers da Royal Navy evitando que se achegasen a menos de 80 millas.
Variantes
Aínda que certificadas como series 100, 200, 300 etc., as diferentes variantes do 707 son conmunmente coñecidas como series 120, 220, 320... onde a parte "20" da designación é o "número de cliente" de Boeing para o avión de desenvolvemento.
Ngozi Okonjo-Iweala
En 2003 converteuse na primeira muller Ministra de Finanzas de Nixeria (2003-2006, 2011-2015) baixo a presidencia de Olusegun Obasanjo e da presidencia de Goodluck Jonathan.
O Caroceiro
O topónimo galego O Caroceiro pode referirse a:
Juan Serrano Oteiza
Traxectoria
Foi un dos primeiros propagadores das ideas de Proudhon na España e viña, coma tantos outros dos precursores do anarquismo na península, das filas do republicanismo federal. Na súa mocidade formou parte da sociedade La Velada, que foi moi perseguida polos distintos gobernos de Isabel II, e lle obrigaron ao desterro temporal en Valencia e Barcelona, e cando esta se fundiu coa organización Fomento de las Artes formou parte da súa directiva, chegando a ser secretario primeiro. Nesta sociedade coñeceu a Anselmo Lorenzo e foi uns dos máis influentes membros dela, cunha grande difusión das súas ideas entre os demais socios, sobor de todo no que chegaría a ser seu xenro Ricardo Mella.
Aeródromo
miniatura|Aeródromo de Munda, utilizado polos aliados durante a Segunda Guerra Mundial nas Illas Salomón Un aeródromo é unha área chan e despexada con límites definidos preparada para a aterraxe, a engalaxe e o movemento en terra de aeronaves sen instalacións permanentes, ou ben con instalacións que se utilicen irregularmente ou sexan de propiedade privada, xa que a consideración do que é un aeroporto e o que é un aeródromo varía segundo a lexislación de cada estado soberano.
Torres de Berrellén
Xeografía
Sitúase sobre materiais cuaternarios do Ebro, cerca da confluencia con o río Jalón.
Ocupa unha superficie de 53,8 km², o que lle outorgaba unha densidade de 26,84 hab/km².
Fernando Llorente
Foi internacional coa selección española, coa que gañou a Copa do Mundo en 2010 e a Eurocopa de 2012, dous dos tres títulos do triplete conseguido pola selección entre 2008 e 2012, inédito na historia do fútbol.
Crise e críticas
Na pretemporada 2006/07, Clemente foi destituído e o novo adestrador, Félix Sarriugarte, foi cesado tras 12 xornadas. José Manuel Esnal "Mané" ocupou entón o banco de San Mamés. Llorente seguiu xogando moi poucos minutos; marcou tan só dous goles naquela campaña. A primeira fronte ao Valencia CF en Mestalla, en novembro de 2006, que supuxo o empate a un. O segundo, contra o Real Madrid na Catedral, só serviu para "maquillar" o resultado (1-4). O Athletic conseguiu manterse na Primeira División na última xornada. Llorente recibiu duras críticas, e chegou a ser asubiado na amigable fronte ao AC Milan, xogado en San Mamés en outubro de 2007, e tamén fronte ao Betis.
Selección nacional de España
miniatura|250px|Fernando Llorente (á dereita, co dorsal 16, defendido por [[Peter Crouch) momentos antes do seu primeiro gol coa selección española.]]
Salios
Os pobos salios eran a porción do pobo xermánico dos francos que habitaba, a mediados do século III a. C., na rexión do curso inferior do río Rin, nos actuais Países Baixos, Bélxica e noroeste de Alemaña. Como todos os pobos xermánicos, non tiveron rexistros históricos escritos (a escritura rúnica dos xermanos de Escandinavia usábase con fins exclusivamente relixiosos) ata a súa mestizaxe cos pobos románicos de Europa nos séculos seguintes. A súa historia previa á adquisición da escritura coñécese só a través da tradición oral (maioritariamente de carácter mítico e, polo tanto, de dubidosa credibilidade). A primeira historia escrita dos francos está no libro Historia francorum (Historia dos francos), escrito por Gregorio de Tours, bispo de Tours logo santificado, quen naceu e morreu no reino franco de Neustria, (Riom c. 538 - Tours c. 594). Segundo estas crónicas (que son parte dunha historia eclesiástica reproducida nun manuscrito do século VIII), o primeiro Duque ou Rei dos francos salios foi Faramundo.
Loureiro, O Irixo
Santa Mariña de Loureiro é unha parroquia do concello do Irixo na comarca do Carballiño, na provincia de Ourense. No ano 2007 tiña 196 habitantes, deles 87 eran homes e 109 eran mulleres, o que supón unha diminución de 8 habitantes en relación ao ano anterior, 2006.
Naha Mint Mouknass
Posicións
En 2006 manifestouse contraria á cota do 20 % de postos elixibles reservados ás mulleres, asegurando que ela avanzou por méritos. Tamén é favorable a prohibir a todo partido que obteña menos do 2,5 % dos votos nas eleccións municipais, sinala.
Primeira Liga
Os três grandes
En cuanto aos clubs, o Benfica é o que gañou máis títulos de Liga e Copa. O Porto é o club con máis títulos da Supercopa e campionatos internacionais así como o equipo que máis títulos posúe en global. O Sporting ocupa o terceiro lugar tanto en número de Ligas gañadas como en Copas. Con respecto ao Benfica cómpre destacar que é o único club portugués até o momento que conseguiu gañar dous títulos europeos consecutivos, chegando a disputar dez finais continentais: sete Ligas de Campións e tres da Copa da UEFA/Europa League, sendo a maiores subcampións de dúas Copas Intercontinentais. Porén, desde 1987, o Porto é o único club portugués que gañou algún título europeo, xuntando un total de dúas Ligas de Campións, unha Supercopa de Europa e dúas Copas Intercontinentais, sendo ademais finalista dunha Recopa e de tres Supercopas. O Sporting a nivel europeo gañou unha Recopa e foi subcampión dunha Copa da UEFA. Á parte dos "três grandes", o Braga gañou a última edición da Copa Intertoto e foi subcampión da Europa League.
Sistema de competición
Para a tempada 2014-15 a Liga conta con 18 equipos, aumentando there are 18 clubs in the Primeira Liga, por encima dos 16 equipos da tempadas anteriores grazas ao retorno do Boavista, que fora condenado ao descenso por mor dun caso de corrupación en 2008 e que foi declarado nulo en 2014. Así, na tempada 2013-14 só descendeu un equipo, o Sporting Clube Olhanense, e ascenderon dous a parte do Boavista: o Moreirense Futebol Clube e o Futebol Clube Penafiel. Durante o curso da tempada, cada club xoga contra todos os outros clubs días veces, unha no seu estadio local e outra como visitante, nun total de 34 partidos. Ao final de cada tempada, os dous últimos equipos descenden á Segunda Liga, mentres que os dous primeiros da segunda categoría ascenden.
Esteroide anabólico
Efectos dos esteroides anabólicos
Malia que a testosterona foi illada, sintetizada, e experimentouse con ela activamente por moita décadas, aínda hoxe existe algún tipo de debate acerca de como afectan exactamente os esteroides na masa muscular. Ata agora a forma de acción anabólica primordial con todos os esteroides anabólicos / androxénicos enténdese por ser a activación directa do receptor do andróxeno celular e o aumento na síntese das proteínas. Polo tanto, se podemos aumentar o noso nivel de andróxenos mediante unha fonte externa o suplementar testosterona ou un esteroide anabólico semellante, podemos incrementar notablemente a taxa na que a proteína é retida polos músculos. Esta é claramente a causa principal do crecemento muscular con todos os esteroides androxénicos.
Como se usan os esteroides
Os esteroides tómanse oralmente en forma de pastillas ou inxéctanse intramuscularmente. Os que abusan dos esteroides toman doses en grandes cantidades de centos de miligramos por día, mentres que os doutores receitan soamente de 1 a 5 mg por día para uso médico válido. Baixo a crenza de que tomando máis esteroides terán mellores resultados, os que os usan toman moitos tipos de esteroides combinados con outras drogas, un fenómeno que se coñece como "stacking" ou acumulación. Os esteroides ás veces úsanse en "ciclos" nos cales úsanse esteroides durante 6 a 12 semanas cada vez e se interrompe con períodos nos cales non se toman esteroides. Isto fano para evitar crear tolerancia.
A Feira Nova, Rubiáns, Vilagarcía de Arousa
A Feira Nova é un lugar da parroquia de Rubiáns no concello pontevedrés de Vilagarcía de Arousa, na comarca do Salnés. Tiña 77 habitantes no ano 2016 segundo datos do IGE, dos que 41 eran mulleres e 36 homes, o que representa un descenso respecto ós anos 2010, cando tiña 94 veciños, e 2005, cando eran 83.
Maputo
Foi fundada no final do século XVIII e designouse Lourenço Marques ata 1975. Ademais destas dúas designacións, a cidade e maila súa área tamén foron coñecidas por outros nomes, tales como Baía da Lagoa, Xilunguíne ou Chilunguíne (Terra dos brancos), Mafumo, Camfumo ou Campfumo, Delagoa e Delagoa Bay, sendo esta a designación máis internacionalmente coñecida polo menos ata aos primeiros anos do século XX.
O Abelar, Gondomar, Gondomar
O fitónimo O Abelar refírese á abelá, o froito da abeleira.
As Basilias, Labrada, Abadín
As Basilias é un lugar da parroquia de Labrada no concello lugués de Abadín na comarca da Terra Chá. Tiña 15 habitantes en 2015 (3 homes e 12 mulleres) segundo datos do IGE. Iso supón unha diminución da poboación respecto a 2011 cando tiña 19 habitantes (5 homes e 14 mulleres).
O Barral, Artes, Carballo
O Barral é unha aldea da parroquia de Artes no concello coruñés de Carballo na Comarca de Bergantiños. Tiña 32 habitantes no ano 2019 segundo datos do IGE dos cales eran 14 homes e 18 mulleres.
Nathaniel Lyon
Persecución de Jackson
En xuño, despois de se reunir persoalmente con Jackson en Saint Louis nunha tentativa va de renovar o acordo de Harney, Lyon declaroulle a guerra a Jackson e a Garda Estatal de Missouri. O gobernador fuxiu primeiro ao capitol de Jefferson City, e despois retirouse co goberno estatal a Boonville. Lyon Subiu o río Missouri e capturou Jefferson City o 13 de xuño. Continuou a persecución e o 17 de xuño derrotou a unha parte da Garda Estatal de Missouri na Batalla de Boonville. O gobernador, o seu goberno e a Garda Estatal retiráronse cara ao suroeste. Lyon Instalou un goberno estatal prounionista no seu lugar e destituíu o fiscal xeral de Missouri, James Proctor Knott, un unionista que non contaba coas simpatías dos máis radicais. Lyon reforzou o seu exército antes de marchar tamén cara ao suroeste.
Escrita cuneiforme
O alfabeto sumerio adaptouse para a escrita das linguas acadia, elamita, hitita e luvita e inspirou os alfabetos do persa antigo e o ugarítico.
Desenvolvemento
Creada polos sumerios para rexistrar a lingua sumeria, a escrita cuneiforme foi posteriormente adoptada polos pobos acadio, babilonio, elamita, hitita e asirio para as súas propias linguas. Foi amplamente usada en Mesopotamia durante 3000 anos, malia que a natureza silábica do alfabeto, ao ser refinado polos sumerios, resultaba pouco intuitiva aos falantes de linguas semíticas. Este feito, antes de que a civilización Sumeria fose redescoberta, levou a moitos filólogos a sospeitar dunha civilización anterior a Babilonia.
Campo Municipal do Preguntoiro
O Campo Municipal do Preguntoiro (tamén chamado campo Emilio García) é un campo de fútbol municipal de Porto do Son, o seu propietario é o Concello de Porto do Son e nel xoga os seus partidos como local ao Porto do Son CF.
Ten un terreo de xogo de céspede artificial de 100 x 60 metros e conta cunha bancada cuberta con capacidade para 500 persoas
Desde 2009 coñécese como campo Emilio García, en honra ao primeiro presidente do Porto do Son CF.
Boeing 717
O Boeing 717 é un avión de pasaxeiros de fuselaxe estreita bimotor deseñado e comercializado por McDonnell Douglas como MD-95, un aparello de terceira xeración derivado do DC-9. Ten unha capacidade máxima de 117 pasaxeiros e un máximo alcance de 3 820 quilómetros. Está impulsado por dous motores turboventilador Rolls-Royce BR715 montados na parte traseira da fuselaxe.
Motores
miniatura|250x250px|Motor BR715 nun 717 de Volotea Inicialmente o MD-95 ía estar equipado por un derivado da serie JT8D-200 de 73 kN de pulo, sendo considerado tamén o Rolls-Royce Tay 670 como unha alternativa. Isto confirmouse en xaneiro de 1992, cando Rolls-Royce e McDonnell Douglas asinaron un memorando de entendimanto con respecto ao MD-95 con motores Tay. McDonnell Douglas dixo que o proxecto de desenvolvemento do MD-95 custaría unha cantidade mínima, xa que era un derivado directo do MD-90 impulsado por motores IAE.
Xillán de Arriba, Requeixo, Chantada
Xillán de Arriba é un lugar na parroquia de Requeixo, do concello de Chantada, na comarca de Chantada, pertencente a provincia de Lugo. No ano 2011 tiña 20 habitantes segundo datos do INE e do IGE deles 12 eran homes e 8 eran mulleres.
Ferenc Puskás
Hungría
Mentres ficou no Hónved, Ferenc axudou ao club a gañar cinco títulos da Liga Húngara. Tamén foi o máximo anotador da competición nas tempadas 1947/48, 1949/50, 1950 e 1953, con 50, 31, 25 e 27 goles respectivamente. A marca dos 50 serviulle tamén para se-lo máximo anotador de toda Europa, o que anos despois se deu en chamar Bota de Ouro.
A Cabeira, Labrada, Abadín
A Cabeira é un lugar da parroquia de Labrada no concello lugués de Abadín na comarca da Terra Chá. Tiña 7 habitantes en 2015 (4 homes e 3 mulleres) segundo datos do IGE. Iso supón unha diminución da poboación respecto a 2011 cando tiña 8 habitantes (5 homes e 3 mulleres).
Ferenc Puskás
España
No relativo ás competicións europeas, xogou un total de 39 encontros de Copa de Europa, anotando 35 goles. Na Copa de Europa da tempada 58-59 xogou un papel decisivo anotando nas semifinais contra o Atlético de Madrid, mais non puido disputa-la final por mor dunha mancadura.
Adestrador
No ano 1974 marcha de Grecia para facerse cargo do Real Murcia, en España. Pouco despois marchará para Chile, onde adestrará ó Colo-Colo.
Retiro e derradeiros anos
Foille diagnosticada a enfermidade de Alzhéimer en 2000. . Ingresa nun hospital da capital húngara en setembro de 2006 do que xa non sairía con vida. O 17 de novembro morre Ferenc Puskás ós 79 anos de idade a causa dunha pneumonía.
Xatcobeo
O XaTcobeo, coñecido ao primeiro como Dieste, foi un proxecto de picosatélite da clase CubeSat desenvolvido pola Agrupación Estratéxica Aeroespacial da Universidade de Vigo liderado por Fernando Aguado en colaboración co Instituto Nacional de Técnica Aeroespacial e o apoio da empresa pública galega Retegal. Foi lanzado o 13 de xaneiro de 2012 mediante un foguete Vega desde o centro espacial de Kourou.
Haltere
Historia
No salto, os halteres levábaas o atleta en ambas as mans para poder saltar a unha distancia maior. Talvez as deixaban caer tras o primeiro ou o segundo salto. Segundo evidencias arqueolóxicas, o atleta balancearía os pesos cara a atrás e logo o botaba cara a adiante xusto antes do salto e faríaas pivotar cara a atrás xusto antes de liberalas e chegar o saltador ao chan.
Kom
Kom é unha palabra árabe procedente do termo copto hwm (que significa poboado) e que se refire a montículos que resultan da acumulación das ruínas de antigos asentamentos. O seu significado é similar ao da palabra árabe tell (elevación, outeiro) pese a que este é máis idóneo para se referir a xacementos do próximo oriente asiático.
De aí Kom Ombo ou Tell Atrib.
Mar de Bohol
Submarinismo
O Mar de Bohol alberga unha gran variedade de lugares de primeiro nivel de mergullo, barcos de mergullo e hoteis que atenden aos mergulladores. Ao redor da zona de Tagbilaran e da Illa de Balicasag hai numerosas inmersións na parede que van desde os 9 m. ata os 30´5 m.. As temperaturas da auga son moi cálidas e a maioría dos mergulladores usan traxes de neopreno curto de 3/2 estándar para mergullarse na localización.
SMS (serie de televisión)
Sinopse
Conta a historia dun grupo de adolescentes de clase alta cuxa vida cambia bruscamente tras a chegada de Edu, un mozo de barrio. O contraste entre ambos os mundos, xunto coas relacións sentimentais do grupo de adolescentes, conforman o armazón dunha serie xuvenil que engade un novo elemento ao xénero: unha trama de suspense, ligada a un misterioso asasinato no que se ven envolvidos tres dos protagonistas. Ao longo dos capítulos, o público contemplará o nacemento dun grupo de música, a investigación do crime, un romance imposible e, en definitiva, a transformación da vida dunha cuadrilla de adolescentes que, con 16 anos, empezan a asomarse á vida.
Estixia (lúa)
Orixe
O sistema de lúas ó redor de Plutón é inesperadamente complexo e podería se-lo resultado dunha colisión no pasado distante entre Plutón e outro obxecto de tamaño considerable do cinto de Kuiper. As lúas de Plutón poderían se-la fusión dos cascallos xurdidos a partir dun evento destas características, semellante á teoría do Big Splash, esta teoría formula que a creación da lúa terrestre foi a partir dunha gran colisión. As resonancias orbitais podería actuar coma fendas para recolle-los materiais espallados dentro do sistema de Plutón.
Su Friedrich
Carreira
Os filmes de Friedrich adoitan combinar elementos narrativos, documentais e experimentias e habitualmente céntrase nos papeis das mulleres, a familia e a homsexualidade nos Estados Unidos contemporáneos. Dende o inicio da súa carreira a finais da década de 1970, Friedrich foi unha figura líder no cinema de vangarda e unha forza central no establecemento do Queer Cinema. A súa obra radicalizou a forma e o contido dos filmes incorporando unha perspectiva feminista e temas sobre a identidade lésbica e creando unha síntese salientable e innovadora dos xéneros experimental, narrativo e documental. Os filmes de Friedrich son multilingües, movéndose entre o persoal e o político, dende filmes autobiográficos sobre a familia á investigación dos conceptos da sociedade sobre a identidade sexual. A súa paleta cinematográfica inclúe filmes caseiros, material de arquivo, entrevistas e narracións guionizadas.
A filmografía de Su Friedrich consérvase no Academy Film Archive. O arquivo incluíu Cool Hands, Warm Heart en 2019.
Isabel de Saint Malo
Vida profesional
En 1989 graduouse de Relacións Internacionais na Universidade de Saint Joseph's en Pensilvania, Estados Unidos e en 1995 obtivo unha mestría en administración de negocios na Nova Southeastern University.
Traballou como parte do Programa das Nacións Unidas para o Desenvolvemento capítulo de Panamá, entre 1994 e 2008, e en 2006 foi nomeada directora do Consenso Nacional. Desde 2008 traballou como consultora independente.
Recoñecemento da fala
Aprendizaxe
Un aspecto crucial no deseño dun sistema de RAF é a elección do tipo de aprendizaxe que se utilice para construír as diversas fontes de coñecemento. Basicamente, existen dous tipos:
Interlingue
Historia
miniatura|O primeiro número de Kosmoglott (máis tarde Cosmoglotta), publicado ás présas tras o anuncio de que a Sociedade de Nacións estudaba o problema dunha lingua internacional.
Estandarización do idioma
Este proceso comezara pouco antes da guerra, e os occidentalistas suízos, atopándose illados do resto do continente, optaron por concentrarse nos materiais de instrución para telos listos ao final da guerra. ​ Ao facelo, con frecuencia atopáronse confrontados coa decisión entre dúas formas "teoricamente igualmente boas" que permaneceran no uso popular, pero cuxa presenza podería ser confusa para un novo aprendiz do idioma. ​ A academia sostivo que os esforzos de estandarización basearíanse no uso real, afirmando que:
Estancamento e rexurdimento
thumb|Número 326 de Cosmoglotta para o período de xaneiro a decembro de 2020.
Alfabeto
A (a), B (be), C (ce), D (de), E (e), F (ef), G (ge), H (ha), I (i), J (jot), K (ka), L (el), M (em), N (en), O (o), P (pe), Q (qu), R (er), S (es), T (te), U (u), V (ve), W (duplic ve), X (ix), Y (ypsilon), Z (zet)
Adverbios
Il ha bon laborat = Traballou ben
Noi serchat long = Buscamos moito tempo
Facilidade de aprendizaxe
Como lingua auxiliar internacional que é, a facilidade de aprendizaxe e o ter un vocabulario recoñecible foi un principio clave na creación do Occidental. A revista Cosmoglotta a miúdo presentaba cartas de novos e antigos usuarios doutros idiomas internacionais (principalmente esperanto e ido) que daban fe da sinxeleza do idioma: ​ cartas de novos usuarios para demostrar o seu rápido dominio do idioma,  ​ e certificacións de usuarios experimentados de idiomas auxiliares para compartir as súas experiencias. Debido a que moitos usuarios do idioma atopárano despois de aprender o esperanto por primeira vez, é difícil atopar datos sobre a capacidade de aprendizaxe do idioma para quen non teñen experiencia noutros idiomas auxiliares internacionais. Con todo, un experimento para determinar o tempo de aprendizaxe levou a cabo nos anos 1956 a 1957 nunha escola secundaria católica suíza ( gymnasium) en Disentis sobre o tempo necesario para aprendelo. O experimento mostrou que os estudantes que participaron no estudo, que tiñan experiencia previa con francés, latín e grego, dominaron o interlingue tanto escrito como falado despois de 30 horas de estudo.
Majuro
Xeografía
"Delap, Uliga-Darrit - DUD" área metropolitana, inclúe as illas máis grandes
As Quintáns, Rubiáns, Vilagarcía de Arousa
As Quintáns é un lugar da parroquia de Rubiáns no concello pontevedrés de Vilagarcía de Arousa, na comarca do Salnés. Tiña 72 habitantes no ano 2016 segundo datos do IGE, dos que 33 eran mulleres e 39 homes, o que representa un descenso respecto ós anos 2010, cando tiña 77 veciños, e 2005, cando eran 78.
Clordiacepóxido
Mecanismo de acción
En estudos animais comprobouse unha acción sobre o sistema límbico do cerebro, o cal ten que ver cos efectos emocionais da droga. Estes efectos son fundamentalmente a diminución do medo e da agresividade.
Sobredose
Un individuo que consumiu demasiado clordiacepóxido pode presentar un ou máis dos seguintes síntomas:
En modelos animais, a dose letal DL50 oral é de 537 mg/kg.